# Notat om debatperioden for Klimahandlingsplanen

Der har fra 28 december 2021 og frem til 11 februar 2022 været foretaget en for-offentlig høring på den kommende klimahandlingsplan.

Indhold

[Generelt om høringen. 1](#_Toc97196583)

[Postkort: 2](#_Toc97196584)

[Arrangementer: 2](#_Toc97196585)

[Fra Facebook om arrangementer: 3](#_Toc97196586)

[Fra arrangementet på Hjørring Gymnasium 3](#_Toc97196587)

[Fra arrangementet med 4-5 klasse elever 4](#_Toc97196588)

[Fra møde-chatten i forbindelse med arrangementerne 4](#_Toc97196589)

[Hjemmeside 5](#_Toc97196590)

[Medarbejder web 5](#_Toc97196591)

[Alle inputs: 6](#_Toc97196592)

[Presse: 8](#_Toc97196593)

[Andet: 8](#_Toc97196594)

[Hvad har vi lært ?: 8](#_Toc97196595)

## Generelt om debatperioden.

Høringen er gennemført i perioden fra 27. december 2021 til 20 februar 2022.

Informationen har været inddelt i en række temaer – svarende til ’den store klimarejse’. Der er valgt en inddeling for ikke at skulle kommunikere alt på en gang. Inddelingen var:

* Uge 52: (27. december 21 – 2. januar 22): Generelt om ’den store klimarejse
* Uge1: (3 – 9. januar 22): Energi
* Uge 2: (10 – 16. januar 22): Fremtidens landbrug
* Uge 3: (17 – 23. januar 22): Grøn transport
* Uge 4: (24 – 30. januar 22): Adfærd
* Uge 5: (31. januar – 6. februar 22): Klimasikring
* Uge 6: (7 – 13. februar 22): Cirkulær Økonomi
* Uge 7: (14 – 20. februar 22): Opsamling

Der hvor systematikken ikke er holdt er ved reklame for arrangementer eller hvis der var konkret spørgsmål som der skulle svares på.

Skulle der komme inputs og forslag ind efter 20. februar tages de selvfølgelig med i arbejdet. Ligesom bemærkninger fra tidligere indsatser, f.eks. middagsbordsamtalerne, også indgår i arbejdet.

Da flere tilbagemeldinger dækkede flere emner, vil de gå igen i de følgende tabeller som to eller tre forslag, der vil altså være en forskel i det samlede antal tilbagemeldinger og det samlede antal forslag.

Alle input kan findes her: [Klimainputs (hjoerring.dk)](https://drejebog.hjoerring.dk/klimaplan/bilag/klimainputs)

## Postkort:

Høringen startede med at der blive husstandsomdelt ca. 28.500 ark med 4 postkort i hver. Det var gratis at sende et postkort til Hjørring Kommune frem til 1. marts 2022.

Udover at postkortene har været husstandsomdelt har der været postkort på alle kommunens biblioteker og det har været anvendt ved de fysiske møder.

Vi har fået 53 post kort.

## Arrangementer:

Der har været afholdt en række arrangementer med det formål at sætte klimahandlingsplanen til debat, men også for at øge klimaviden.

Der har været afholdt i alt 13 arrangementer. 10 online og 3 fysisk. Online har været nødvendig på grund af Corona restriktionerne. Der har desuden været planlagt 2 arrangementer mere som er blevet udsat.

Alle onlinearrangementerne er optaget og kan genses her: [Arrangementer (hjoerring.dk)](https://drejebog.hjoerring.dk/arrangementer)

Der har været afholdt følgende arrangementer:

|  |  |  |  |  |
| --- | --- | --- | --- | --- |
| Dato | Overskrift | Type | Antal deltagere | Antal visninger på hjemmeside |
| 5. januar | Energirenovering og udskiftning af varmekilde | Online | 14 | 357 |
| 5. januar | Få gode råd til at gøre noget ved de høje energipriser | Online. | Ca. 3 | 423 |
| 12. januar | Hør om nye teknologiløsninger i landbruget | Online | ca. 20 | 565 |
| 13. januar | Kom med på rundvisning på et biogasanlæg. | Online | Ca. 12 | 681 |
| 18. januar | Overvejer du elbil? | Online | Ca. 25 | 983 |
| 24. januar | Sig farvel til dit oliefyr og goddag til grøn varme | Online | Ca. 15 | 22 |
| 25. januar | Klima og din mad. Lukket arrangement for 2 gymnasie klasser | Fysiks | Ca. 20 | Ikke annonceret offentligt |
| 26. januar | Vist du at din pensionsordning er den største bidragsyder til CO2 besparelser | Online. | 2 | 25 |
| 27. januar | Sig farvel til dit oliefyr og goddag til grøn varme | Online | Ca. 15 | 35 |
| 2. februar | Sådan kan du som boligejer klimasikre ude og inde | Online | 3 | 165 |
| 3. februar | Klima og børnLukket arrangement for 3 skoleklasser. 2 4.klasser og 1 5.klasse | Online | Ca. 40 | Ikke annonceret offentligt |
| 7. februar | Er din virksomhed klimaklar | Online | tekniske problemer så oplægsholderen kunne ikke deltage. Arrangementet afholdes senere. | 34 |
| 8. februar | Besøg på AVV | Fysisk | Ca. 45 | 318 |
| 9. februar | Har din virksomhed styr på affaldssorteringen i 2023 | Fysiks | Ca. 30 | 215 |
| 9. februar | Hvad sker der med dit plast og metal affald | Fysisk | Udsat pga. mange afbud (Corona) | 398 |
| I alt |  |  | **232** | **3.678** |

Alle arrangementer har været annonceret på Kommunens hjemmeside og på klimahandlingsplanens hjemmeside. På Facebook, på KulturNaut, mange har også været omtalt i Radio Skaga. De første var omtalt i en artikel i Nordjyske.

På hjemmesiden for arrangementerne har der frem til 2. marts 2022 været 712 besøg.

På besøgsstatistik fra hjemmesiden, er det tydeligt at se at aktiviteten er størst lige efter arrangementet er afholdt.

I forbindelse med arrangementer har der været set specielt på de bemærkninger der er kommet i forbindelse med chatten, her er et uddrag

### Fra Facebook om arrangementer:

* Spørgsmål om at købe brugt elbil, findes det markedet og hvad skal man holde øje med?
* Generelle spørgsmål om køb elbiler, hvad man skal se efter, hvad er vigtigt ift. teknologi og hvad er en god elbil, vinter og sommer?
* Bortskaffelse af batteri fra elbil ved udskiftning – reference til vindmøllevinger som der er problemer med at genbruge/bortskaffe
* Elbil - lade-stationer, igen efterspørges flere lade-stationer.
* Spørgsmål om fordeling af biogas – blev besvaret i chatten
* Spørgsmål om former for biogas – besvaret i chatten
* Spørgsmål om pyrolyse – det ser ud som om det blev besvaret i oplægget (spørger siger tak til sidst).
* Spørgsmål om økonomien bag biogas, kan det gøres uden tilskud?
* 4-5 beskeder der siger tak for godt indlæg

### Fra arrangementet på Hjørring Gymnasium

* Fokus på bæredygtige fødevarer overalt; mindre kød (som skal være dyrere), mere plantebaseret (som skal være billigere) og lokale varer
* Cykle mere.
* Bedre affaldssortering og indsamlinger

### Fra arrangementet med 4-5 klasse elever

* Øget el-transport
* Flere cykelstier
* Naturgas
* Flere grønne områder
* Flere vindmøller
* Mindre plastik – flere spørgsmål om hvorfor papsugerør er pakket ind i plastik
* Mindre ny elektronik – flere spørgsmål om hvor eget mobil og IPad forurener
* Affaldssortere i skolen
* Cirkulær økonomi (reparere ting og genbrug)

### Fra møde-chatten i forbindelse med arrangementerne

Her har det primært været spørgsmål som knytter sig direkte til oplægget. Alle disse spørgsmål er blevet svaret undervejs.

Facebook:

|  |  |  |  |  |
| --- | --- | --- | --- | --- |
| **Uge**  | **Antal opslag**  | **Antal likes**  | **Antal delinger**  | **Antal kommentarer / spørgsmål**  |
| Uge: 52: 27 dec. – 2 jan | 4 | 136 | 19 | 59 |
| Uge 1: 3-9 jan  | 3 | 118 | 7 | 32 |
| Uge 2: 10-16 jan | 6 | 133 | 40 | 54 |
| Uge 3: 17-23 jan | 5 | 109 | 27 | 42 |
| Uge 4: 24-30 jan | 8 | 104 | 20 | 21 |
| uge 5: 31 jan - 6 feb. | 1 | 10 | 5 | 0 |
| Uge 6: 7 –13 feb. | 1 | 11 | 1 | 1 |
| Uge 7: 14-20 feb.  |  | 7 | 1 | 0 |
|  **I alt** | **28** | **628** | **120** | **209** |

Instagram:

|  |  |  |  |  |
| --- | --- | --- | --- | --- |
| **Uge**  | **Antal opslag**  | **Antal likes**  | **Antal delinger**  | **Antal kommentarer / spørgsmål**  |
| Uge: 52: 27 dec. – 2 jan | 3 | 26 | 0 | 1 |
| Uge 1: 3-9 jan | 1 | 4 | 0 | 0 |
| Uge 2: 10-16 jan | 0 | 0 | 0 | 0 |
| Uge 3: 17-23 jan | 2 | 22 | 0 | 1 |
| Uge 4: 24-30 jan | 1 | 11 | 0 | 0 |
| uge 5: 31 jan – 6 feb. | 0 | 0 | 0 | 0 |
| Uge 6: 7-13 feb. | 0 | 0 | 0 | 0 |
| Uge 7: 14-20 feb. | 1 | 8 | 0 | 0 |
|  **I alt** | **7** | **83** |  | **2** |

LinkedIn:

Der har været 9 opslag på Hjørring Kommunes LinkedIn side. De 9 opslag har fået 81 likes

##

## Hjemmeside

Der er oprettet en speciel hjemmeside til klimahandlingsplanen. Siden benyttes til denne høring, men kommer også til at indeholde den endelige klimahandlingsplan. [Forside (hjoerring.dk)](https://drejebog.hjoerring.dk/)

Det har også været – og er – muligt at sende et digitalt postkort via hjemmesiden. Der er indkommet 13 digitale postkort.

Fra 25 december og frem til 2 marts 2022 har der været 2452 besøg på forsiden af hjemmesiden.

Der er også lavet en optælling for alle besøgende på de enkelte arrangementer. Se under arrangementer.

Der køres en åben proces, således det er muligt allerede nu at følge i skrivearbejdet og udviklingen af klimahandlingsplanen: [Klimaplan (hjoerring.dk)](https://drejebog.hjoerring.dk/klimaplan).

## Medarbejder web

Der har også kørt oplag op Hjørring Kommunes medarbejderweb: [Bliv klogere på klima når Hjørring Kommune inviterer til online klima-arrangementer (hjoerring.dk)](https://medarbejderweb.hjoerring.dk/nyheder/nyhedsarkivet/tvaergaaende-nyheder/den-store-klimarejse/)

##

## Alle inputs:

Der er set lidt nærmere på alle de indkomne inputs og kommentarerne. De er herunder inddelt efter emne. Der er pt indkomme 100 bemærkninger / spørgsmål fra hjemmesiden + Facebook + Instagram + postkort + LinkedIn. Antallet af inputs opgøres igen ultimo februar.

Herunder er alle input opsamlet i overskrift form.

|  |  |  |  |  |  |  |  |
| --- | --- | --- | --- | --- | --- | --- | --- |
| Affald | Antal | Natur | Antal | Transport | Antal | Kommunalt | Antal |
| Bedre affaldssortering | 3 | Fælleshave på gammel campingplads | 2 | Elbiler - lade standere | 13 | Plantebaseret mad på skoler | 1 |
| Afbrænding af grene på landet | 1 | Gylleudslip i åer og vandløb | 1 | Afskaf kørselsfradrag | 1 | Mindre plast i centralkøkken | 2 |
| Forbedre affaldsindsamlingen | 1 | Lad rabatter gro | 1 | Biler i tomgang | 2 | Centralkøkken kørsel | 1 |
| Flere skraldespande | 5 | Naturkommune - rod og udholdte haver | 2 | Samkørsels ordning | 1 | Reparation af ting / cirkulær | 1 |
| Indsamling langs veje | 2 | Låneordning af fx haveudstyr og grej | 1 | Elbiler – elpriser | 3 | Kommunalt IT-forbrug og biler | 1 |
| Mindre fyrværkeri |  |   |  | Flere busser | 1 | Oplysning til lokalforeninger og miljø undervisning | 1 |
| Co2 forbrug ved tømning | 1 |   |  |   |  | Kommunikation om projektet (mere eller for dårlig) | 8 |
| Mere gennemsigtighed mht sortering og hvad der sker med affaldet | 1 |  |  |  |  | Forkert fokus i kampagnen | 5 |
|   |  |  |  |  |  | Ressourcespild | 9 |
|   |  |  |  |  |  | Ikke kommunens job | 1 |
|  |  |  |  |  |  | Mindre salt på veje | 1 |
|  |  |  |  |  |  | Dæk gågaden med glas | 1 |
|  |  |  |  |  |  | Indsaml græs sået på kommunale arealer til biogas | 1 |
|   |  |  |  |  |  | Bæredygtige materialer i bygninger | 1 |
|  | 14 |  | 7 |  | **21** |  | **34** |

|  |  |  |  |  |  |  |  |
| --- | --- | --- | --- | --- | --- | --- | --- |
| Cykel | Antal | Off.Transport | Antal | Energi | Antal | Landbrug | Antal |
| Bedre infrastruktur / flere cykelstier | 4 | Gratis kørsel | 1 | Sol og vind | 5 | Ændring i produktion | 3 |
|  |  | Bedre offentlig transport | 1 | Boligtjek | 1 | Forbyd sprøjtemidler | 1 |
|  |  |   |  | Energikilder - vælger man rigtigt? | 3 |   |  |
|  |  |   |  | Begrænsning af lysskilte | 1 |   |  |
|  | 4 |  | **2** |  | **10** |  | **4** |

Alle inputs kan også ses – anonymiseret her: [Klimainputs (hjoerring.dk)](https://drejebog.hjoerring.dk/klimaplan/bilag/klimainputs)

Der er indkommet flest henvendelser omkring lade-stationer til elbiler. Der har været 13 henvendelser, om det giver udtryk for et samlet reelt problem kan være svært at sige. Men proportionsmæssigt i forhold til antallet af forslag (ikke antal henvendelser da nogle henvendelser havde flere forslag) var det næsten 15% der ønskede flere standere. Der var også en lille gruppe der påpegede at elprisernes stigning gjorde det mindre attraktivt at købe en elbil.

Der var en lille håndfuld henvendelser angående bedre cykelstier, så det blev muligt at cykle på cykelstier i hele byen og oplandet og ikke kun opdelte strækninger. Det blev nævnt at Hjørring, størrelsesmæssigt, er en by man sagtens kan cykle rundt i. Det ville være mere attraktivt at cykle hvis der var cykelstier på hele turen fx til arbejde og ikke kun i små dele, så man enkelte steder skulle cykle på travle veje.

Der var også mange henvendelser omkring affald. Det største ønske her var flere offentlige skraldespande og indsamling af affald langs vejene. Der var også ønsker om bedre affaldssortering både hos private og erhverv og ønske om at vide hvad der sker med affaldet når det er sorteret. Der efterspørges viden / information om det overhovedet gavner at vi som private borgere bruger tid på at sortere.

Der var også forslag om flere solfangere og at vindmøllerne ved Hirtshals optimeres.

Kommunen fik meget kritik i henvendelserne, på mange forskellige områder, det der trak mange kritiske røster, var at man havde sendt kampagne dokumenter ud til så mange husstande i papirs form, mange mente det var spild af ressourcer. Samtidig ønskede folk mere information eller bedre information om projektet. Desuden var der enkelte der mente at klimaforandring overhovedet ikke burde prioriteres af kommunen da ældrepleje, børnepasning osv. var vigtigere.

Der var mange forslag angående naturen. Enkelte synes ’Naturkommune’ tiltagene fik haver og velkanter til at se rodet ud mens andre foreslog vildere vejkanter der fik lov til at gro til glæde for blomster og bier. Der var to konkrete forslag om at lave den gamle campingplads om til fælleshave for byen. Der var en enkel bekymring for gylleudledning i åer og vandløb. Samt et forslag om at forbyde sprøjtemidler både privat og i landbruget.

Der var desuden forslag om at hjælpe landbruget med at omlægge til mere miljøvenlig produktion, fx planter til mennesker og ikke til foder til kødkvæg.

## Presse:

Der har været en enkelt artikel i Nordjyske i starten af høringsperioden

Der har givet 2 generelle interviews til Radio Skaga FM. Der forud for 3 af arrangementerne været givet korte interviews med oplægsholdere

## Andet:

Høringen også medført nogle konkret henvendelser

* LOF har spurgt om Hjørring Kommune vil give et oplæg på et af deres arrangementer. LOF vil også gerne deltage i en mere generel snak med andre oplysningsforbund for at drøfte hvad de kan bidrage med i forhold til oplysning om klima/bæredygtighed
* Ros fra Martec og Sindal Biogas til arrangementet om teknologi i landbruget og hele energiindsatsen
* Spørgsmål til Hjørring kommune om vi har nogen i kommune som arbejder med vandtilpasning til forebyggelse af skader ved oversvømmelser mv
* Soroptimist INT, Hjørring, har henvendt sig og inviteret til et møde med en snak om klimaplanen
* Sct. Knudsbys Borgerforening har henvendt sig og vil gerne have en snak om hvad en borgerforening kan i sammenhæng med en klimaplan
* Henvendelse fra Brønderslev kommune om at komme og fortælle om processen og arbejdet i Hjørring. Brønderslev har nedsat et §17 stk. 4 udvalg som gerne vil høre noget fra Hjørring – fordi de laver noget spændende i Hjørring
* Lørslev Friskole omkring oplæg / debat med de ældste elever

## Hvad har vi lært ?:

Det er kun var ganske få der kommet med forslag/inputs. Postkortene blev sendt ud til knap 40.000 husstande vi har fået 52 retur. Facebook fik omkring 40 forslag/henvendelser mens der 13 digitale postkort fra hjemmesiden. Når man ser på aktiviteten på hjemmesiden og likes på Facebook, virker det til at mange synes at dagordnen er spændende.

Det kræver en del indsats at få borgere og virksomheder engageret og komme med forslag. En af grundene er givetvis Corona nedlukningen og at det har været svært at holde offentlige debatter eller foredrag. Erfaringerne fra sommerens middagsbordssamtaler viser at når kontakten først er der vil man gerne dialogen.

Mange, rigtig mange, kommer med forslag til at forbedre tiltag der allerede eksisterer, der var meget få nye forlag eller forslag som kunne revolutionere klimakampen. Mange forslag handlede om at gøre hverdagen nemmere for den enkelte borger, ikke mange kom med forslag der ville kræve de ’flyttede sig’ betydeligt for at hjælpe klimaet. Hvis det var større tiltag, var det noget andre skulle gøre. Det lader altså til at man gerne vil gøre noget for klimaet, hvis det også hjælper en selv, ansvar for fremtidens planet/generationer og indsats uden egen vinding ligger lidt mere fjernt - i hvert fald hos nordjyder der henvendte sig.

Når mange forslag handler om at gøre hverdagen letter ’for mig’ så kan det være fordi at Den store fortælling – Den store klimarejse er svært at forholde sig til, det er abstrakt. Den store fortælling er vigtig men der skal arbejdes med at gøre den mere konkret.

Det kunne handle om at gøre det mere konkret – på den anden side er det netop det som er forsøgt i arrangementerne.

Besøgstallene på hjemmesiden og antallet af likes på Facebook viser at flere følger med, men ikke nødvendigvis har et ønske om at deltage i den offentlige debat.